परिचालन को सुगम बनाने के अलावा इस सेगमेंट की लागत कटौती पर भी ध्यान दिया गया। शर्मा ने कहा कि पहले 6-7 महीनों में नया वर्टिकल लागत में 28 प्रतिशत तक की कमी लाने में सफल रहा। उन्होंने कहा, 'भारत में भी, हमारे कई कार्यालय थे और विदेशी बाजार वाकई बेहद चुनौतीपूर्ण था, इसलिए हमें घरेलू मोर्चे पर भी लागत घटानी पड़ी। हमने कार्यों के केंद्रीकृत कर और लोकेशनों को समेकित कर ऊपरी मदों और लागत में कमी की।' उन्होंने कहा, 'हमारे इस व्यवसाय का कायाकल्प यह साबित करता है कि 2013-15 में लगे झटके असामान्य थे और पिछले दो वर्षों का परिणाम इस संगठन की वास्तविक क्षमता का स्पष्टï रूप से दर्शाता है।' शर्मा को उम्मीद है कि चालू वित्त वर्ष में इन मार्जिन में कुछ और आधार अंक का इजाफा होगा। उन्होंने कहा, 'पिछले कुछ महीनों में तेल कीमतों में बदलाव आया है। यदि अब तेल कीमतें और मजबूत होती हैं तो इससे नए निवेश के अवसरों को बढ़ावा मिलेगा और हम इसका लाभ उठाने के लिए मजबूत स्थिति में हैं।'